Tólf stórir kassar af barnafatnaði hafa verið sendir frá Bifröst til Tékklands en þetta er afrakstur skiptifatadags , sem haldinn var í háskólaþorpinu á Bifröst í lok síðasta mánaðar . Fötin fara til svokallaðra „ kengúruheimila , ” sem eru fósturheimili fyrir munaðarlaus börn og önnur sem aðstoð þurfa . Hugmyndin kom frá Öldu Baldursdóttur sviðsstjóra húsnæðissviðs Háskólans á Bifröst en í ferð sinni til Tékklands kynntist hún slíkum fósturheimilum . Hún boðaði því til skiptidagsins og gátu íbúar háskólaþorpsins komið með lítið notuð barnaföt . Sumt af þeim var selt á vægu verði en það sem af gekk fór til Tékklands . Alda segir þetta hafa tekist mjög vel . „ Ég sendi tölvupóst á nemendur hérna og viðbrögðin voru mjög góð . Það kom strax mikið af fötum , margir að undirbúa þetta og síðan mætti fólk á markaðinn en ég held samt að flestir hafi viljað að sem mest af fötum færi út . Þess vegna var minna keypt á markaðinum . Ég er búinn að heyra í konunni sem sér um þessi í heimili í Tékklandi og hún var mjög ánægð , ” segir Alda . Hún segist hafa orðið áþreifanlega vör við að föt væru munaður á þessum heimilum og þess vegna farið að hugsa hvað hún gæti gert til að hjálpa til . „ Svo var fólk bara ánægt hér að fötin nýtust áfram eftir að börnin vaxa upp úr þeim , ” segir Alda . Háskólinn á Bifröst styrkir þetta verkefni með því að greiða sendingarkostnaðinn til Tékklands .